**Trasta fondu ieguldījuma līgums starp Klimata pārmaiņu mazināšanas fondu (*Green Climate Fund*), Starptautisko rekonstrukcijas un attīstības banku (*International Bank for Reconstruction and Development*) un Latvijas Republiku par Klimata pārmaiņu mazināšanas fonda trasta ieguldījumu fondu (Naudas pārvedumu operators (NPO) Nr. 069022)**

1. Klimata pārmaiņu mazināšanas fonds (turpmāk – „Fonds”) un Starptautiskā rekonstrukcijas un attīstības banka (turpmāk – „Banka”), kuri darbojas kā Klimata pārmaiņu mazināšanas fonda trasta fonds (NPO Nr. 069022) (turpmāk – „Trasta fonds”), kurš izveidots Klimata pārmaiņu mazināšanas fonda vajadzībām, pilnvarotais starpnieks (turpmāk – „Pilnvarotais”) atzīst, ka Latvijas Republika, kuras vārdā darbojas Vides aizsardzības un reģionālās attīstības ministrija, (turpmāk – „Ieguldītājs”) piekrīt veikt ieguldījumu 350 000 euro *(EUR trīssimt piecdesmit tūkstoši)* apmērā (turpmāk – „Ieguldījums”) kā granta ieguldījumu Trasta fondā saskaņā ar šī Līguma noteikumiem. Arī citu ieguldītāju ieguldījumi Trasta fondā veicami saskaņā ar Līguma 2. punkta jēdzieniem un nosacījumiem.
2. Ieguldītājs piekrīt, ka Pilnvarotais administrē Ieguldījumu saskaņā ar 2013. gada 15. oktobra Līgumu par Klimata pārmaiņu mazināšanas fonda trasta fonda administrēšanas jēdzieniem un nosacījumiem, kas noslēgts starp Klimata pārmaiņu mazināšanas fondu un Pilnvaroto (turpmāk „GCF Trasta fonda līgums”); Ieguldītājs apliecina, ka ir saņēmis šī līguma kopiju. GCF Trasta fonda līgums ar labojumiem, kas veikti saskaņā ar tā jēdzieniem un nosacījumiem, ir šī Līguma neatņemama sastāvdaļa.
3. Ieguldītājs ieskaita Ieguldījumu Pilnvarotā norādītajā bankas kontā uzreiz pēc tam, kad Ieguldītājs parakstījis Līgumu un Pilnvarotais iesniedzis maksājuma pieprasījumu.
4. Veicot jebkādu ieguldījumu, Ieguldītājs informē tā banku par informāciju, kas jāiekļauj SWIFT maksājuma aprakstā (naudas pārveduma aprakstā). Jānorāda pārskaitītā summa, informācija par to, ka Ieguldītājs veicis maksājumu Naudas pārvedumu operatoram Nr. 069022 (Klimata pārmaiņu mazināšanas fonda trasta fondam), un pārskaitījuma datums (turpmāk – „Pārskaitījuma veikšanas kārtība”).
5. Pilnvarotais konvertē Ieguldījumu Trasta fonda ieguldījumu glabāšanas valūtā, kas šī Līguma parakstīšanas datumā ir Amerikas Savienoto Valstu dolāri, uzreiz pēc Ieguldījuma un Līguma 4. punktā aprakstītās pārskaitījuma informācijas saņemšanas atbilstoši valūtas kursam pārskaitījuma dienā. Pilnvarotais uzglabā Ieguldījumu Trasta fonda uzglabāšanas valūtā, kura var tikt mainīta saskaņā ar Klimata pārmaiņu mazināšanas fonda Valdes un Pilnvarotā vienošanos.
6. Jebkurš paziņojums, pieprasījums un cita saziņa, kas iesniegta vai veikta saistībā ar šo Līgumu, tiek iesniegta rakstiski pa pastu, faksu vai e-pastu, izmantojot puses norādīto kontaktinformāciju vai jebkuru citu adresi, par kuru puse rakstiski paziņojusi otrai pusei:

Fonda vārdā:

Zaļā klimata fonda Izpilddirektors

Centrālais birojs:

G-Tower, 175 Art Center-daero

Yeonsu, Incheon

Songdo 406-842

Republic of Korea

Tel:       + 82 32 458 6059
Fakss:    + 82 32 458 6094
E-pasts:  secretariat@gcfund.org

Pilnvarotā vārdā:

Pasaules Bankas

Trasta fondu un partnerības attīstības finansēšanas departamenta direktors

1818 H Street, N.W.

Washington, D.C. 20433

U.S.A

Tel: +1 202 458-9229

Fakss: +1 202 614-0249

E-pasts: gcfitrustee@worldbank.org

Ieguldītāja vārdā:

Vides aizsardzības un reģionālās attīstības ministrs

Vides aizsardzības un reģionālās attīstības ministrija

Peldu iela 25, Rīga LV-1494

Latvija

Tel: +371 67026533

Fakss: +371 67820442

E-pasts: pasts@varam.gov.lv ]

1. Šo Līgumu var labot tikai rakstiski saskaņā ar Fonda, Pilnvarotā un Ieguldītāja vienošanos.
2. Pilnvarotais atklāj informāciju par šo Līgumu un ar to saistīto informāciju par Trasta fondu saskaņā ar Pasaules Bankas politiku par informācijas pieejamību. Noslēdzot šo līgumu, Ieguldītājs un Fonds piekrīt atklāt informāciju par līgumu un ar to saistīto informāciju par Trasta fondu.
3. Slēdzot Līgumu, katra no pusēm, savu piekrišanu apstiprinot zemāk, apliecina, ka ir pilnvarota slēgt šo Līgumu un rīkoties saskaņā ar tā jēdzieniem un nosacījumiem. Pusēm Līgums jāparaksta un jānorāda datums, un tas stājas spēkā, kad Pilnvarotais saņēmis Līguma eksemplāru, kuru parakstījušas visas puses. Līgums stājas spēkā pēdējā paraksta veikšanas datumā.

**KLIMATA PĀRMAIŅU MAZINĀŠANAS FONDS**

Paraksts: \_\_\_\_\_\_\_\_\_\_\_\_\_\_\_\_ Datums\_\_\_\_\_\_\_\_\_\_\_\_\_\_\_\_\_\_

Vārds:

Amats:

**STARPTAUTISKĀS REKONSTRUKCIJAS UN ATTĪSTĪBAS BANKAS VĀRDĀ, KURA DARBOJAS KĀ KLIMATA PĀRMAIŅU MAZINĀŠANAS FONDA PILNVAVORAIS STARPNIEKS**

Paraksts: Datums:\_\_\_\_\_\_\_\_\_\_\_\_\_\_\_\_\_

Vārds:

Amats:

**LATVIJAS REPUBLIKA, KURAS VĀRDĀ DARBOJAS VIDES AIZSARDZĪBAS UN REĢIONĀLĀS ATTĪSTĪBAS MINISTRIJA**

Paraksts: Datums:\_\_\_\_\_\_\_\_\_\_\_\_\_\_\_\_\_

Vārds:

Amats:

Iesniedzējs:

Vides aizsardzības un

reģionālās attīstības ministra vietā

Tieslietu ministrs Dz. Rasnačs

Vizē:

valsts sekretārs G. Puķītis

11.12.2014. 16:32

629

L.Eglāja

Tālr. 67026497, fakss: 67820442

e-pasts: liene.eglaja@varam.gov.lv